

Evaluering af undervisningen på Møn Friskole

# Formål med evaluering:

På Møn Friskole foregår der en løbende evaluering af elevernes udbytte af undervisningen. Vi evaluerer for at blive klogere og for at forandre til det bedre. Vi ønsker dermed at skabe de bedste vilkår for, at det enkelte barn udvikler sig optimalt fagligt, socialt og personligt samt i overensstemmelse med Møn Friskoles værdigrundlag og vision.

Evaluering har både et dokumentation/kontrolaspekt og et lærings/udviklingsaspekt.

Mål:

* Evalueringen er fremadrettet, så alle parter får redskaber til at sætte sig nye mål og får pejlemærker til at gå mod disse mål
* Vi evaluerer for at sikre os, at det enkelte barn får mest muligt ud af sin skolegang
* Vi evaluerer for at sikre os, at det enkelte barn er en del af skolens fællesskab, trives og udvikles både socialt, personligt og fagligt
* Vi evaluerer i en åben, konstruktiv dialog mellem skolen, barnet og forældrene

# Evaluering af elevernes udbytte:

Kernen i den løbende evaluering af elevernes udbytte af undervisningen er dialog, observationer, samarbejde og vurderinger. Skriftlighed er vigtig – også i den daglige evaluering. Der forekommer testning i nogle fag og nogle klassetrin. Disse må aldrig stå alene i forhold til det øvrige billede.

Skoleforløbet afsluttes i 9. kl. med folkeskolens 9. kl. prøve, hvor der benyttes eksterne censorer.

* Sprogscreening
* Motoriktest i 0. kl.
* Dansk: OS, SL, ST, Gyldendals webprøver, to gange pr. klassetrin.
* Matematik: Test en gang pr. klassetrin, herudover evalueringsværktøj fra Kontext.
* Terminsprøver i 9. kl.
* Karakterer fra 8. klasse
* Løbende samtaler i dagligdagen
* Skriftlig feedback på større skriftlige opgaver / fremlæggelser
* Forældresamtaler 1 gang årligt og der ud over samtaler efter behov
* Forældremøder to gange om året
* Daglig skole/hjemsamarbejde
* Individuelle handleplaner når der kræves støtte og ellers ved behov. De opdateres 2 gange årligt!

På baggrund af observationer og vurderinger der giver bekymring, kan enkelte elever indstilles til individuelle tests for at få et mere præcist billede af status. På baggrund af disse tages en drøftelse af behov - for eksempelvis læseløft eller anden foranstaltning. Dette foretages løbende.

Endvidere vurderer vejledere og lærere ved planlægningen af kommende skoleår, hvilke elever der bør have fag fokus med støtte og faglig handleplan fra skoleårets start.

Vi ser evaluering med eleverne som et væsentlig middel til at udvikle demokratisk dannelse, og derfor ønsker vi :

* At give eleverne et redskab til at blive bevidste om egen udvikling (fx at formulere egne mål for læring)
* At støtte eleverne i en udviklingsproces (gøre næste forløb bedre)
* At lære eleverne at sige noget konstruktivt til hinanden
* At vi som lærere får feedback på vores undervisning
* At skabe et forum for klassens sociale og faglige udvikling

# Evaluering af skolens samlede undervisning:

Evalueringen forholder sig til hvorvidt skolens undervisning lever op til indholdet i de undervisningsplaner som skolen har valgt at følge (forenklede fælles mål) samt skolens profil, værdier og vision.

I undervisningen indgår den samlede fagrække med undtagelse af kristendomskundskab. Særligt for Møn Friskole indgår faget filosofi (som selvfølgelig også indeholder elementer fra kristendomskundskab) samt kor. Endvidere indgår fælles emner / projektforløb, morgensamling, lejrskoler, alternative dage (herunder skolefester, markedsdag) samt frikvarterer.

Kernen er baseret på dialog, samarbejde, vurderinger samt skriftlige evalueringer fra de tre trin og fælles pædagogiske evalueringsdage.

* Teammøder – løbende sparring om praksis, 3 møder pr. måned
* Lærermøder – løbende evaluering af delelementer, 1 møde pr. måned
* Pædagogiske dage / personalemøder (fokusområder) MUS-samtaler med alle medarbejdere
* Undervisningsmiljøvurdering (mindst hvert 3. år)
* APV hvert tredie år
* Tilsynsførende fører tilsyn og aflægger hvert år rapport

Skolen er organiseret i tre teams – indskoling (0. – 3. kl.), mellemtrin (4. – 6. kl.) samt udskoling (7. – 9. kl.). Lærerne er primært organiseret i et team og kan lånes ud til andre teams.

Hvert år i slutningen af skoleåret mødes afgivende og modtagende lærere omkring 0. kl., 3. kl. samt

6. kl.

Skoleleder afholder hvert år MUS med lærerne, hvor trivsel og udfordringer tales igennem, og hvor eventuelle nye retninger eller muligheder beskrives og undersøges. Denne samtale vil typisk være et refleksionsrum som relaterer sig til skolens indsatsområder og / eller profil, værdier og vision.

SFO-leder og børnehaveleder har MUS-samtaler med egne medarbejdere.

# Tiltag i skoleåret 2019/20:

* Gennemført UMV
* Gennemført APV
* Arbejder på en strategi for fagvejledning
* Generel fokus på at mindske følgerne af corona, både fagligt og socialt

# Tiltag i skoleåret 2020/21:

* Gennemført 9. klasse forældreundersøgelse
* Generel fokus på at mindske følgerne af corona, både fagligt og socialt

# Tiltag i skoleåret 2021/22:

* Gennemført UMV
  + Sproget internt mellem elever – der er blevet arbejdet intenst med diverse klasser omkring dette
  + Toiletforhold – Der er blevet etableret toiletter til alle klasser indendørs.
  + Stole er ikke gode – Der er købt nye stole til 3 – 6. kl. 1. og 2. klasse mangler, da både 0. kl. og udskolingen har fine stole!
* Gennemført APV
  + Det trækker ind ad vinduerne – Der er skifter vinduer på hele skolen
* Gennemført Forældreundersøgelse
  + Der er ønsket en forældrehåndbog – Den er produceret
* Generel fokus på at mindske følgerne af corona, både fagligt og socialt

# Tiltag i skoleåret 2022/23:

* Der gennemførtes i foråret 23 en forældreundersøgelse Fokuspunkter fra undersøgelsen:
  + Trafikforhold på og omkring skolen – der er et udvalg under bestyrelsen som arbejder med udfordringen
  + Sukkerpolitik i skoleboden – Der er gennemført strenge restriktioner vedrørende sukkerholdige varer i skoleboden.
  + Der er en opdateret kostpolitik.
* Vi har i samarbejde med SSP, udarbejdet en fast køreplan for hele skolen, lige fra 0. kl. til 9. kl.

# Tiltag i skoleåret 2023/24:

* Vi har udarbejdet et tillæg til vores trivselspolitik, som indeholder nogle sikringsmekanismer til opsporing af mistrivsel.
* Der gennemføres en UMV og den vil fremover blive gennemført hvert år i oktober måned.

**Tiltag i skoleåret 2024/25**

* Der er gennemført en APV i oktober måned
* Der er gennemført en UMV i oktober måned
* SSP-planen kører som den skal
* Der laves trafiklys på alle børn
* Vi har i år ikke haft en forældreundersøgelse, da tilslutningen er minimal.

Skolen har i år været telefonfri i skoletiden og det giver nogle mere aktive frikvarterer for de store elever.